**एडिनबर्ग** या ***एडिनबर*** (अंग्रेज़ी: Edinburgh,अंग्रेजी उच्चारण:/ˈɛdɪnbərə/ / *ए॑डिन्बर* / गैलिक: *Dùn Èideann* *डुन एडिऽन्न*), स्कॉटलैंड की राजधानी, एवं ग्लासगो के बाद, स्कॉटलैंड का दूसरा सबसे बड़ा शहर है। यह स्काॅटलैन्ड के लोथियन क्षेत्र में फ़ाॅर्थ के नदमुख के दक्षिणी तट पर स्थित है। वर्ष 2013 के हिसाब से,इस शहर की आबादी 5,00,000 के करीब है। 
15वीं सदी से ही यह ऐतिहासिक शहर स्कॉटलैंड की राजधानी है। शुरुआत से ही स्काॅटियाई राजशाही के सारे महत्वपूर्ण प्रशासनिक भवन इसी शहर में ही स्थित हुआ करते थे, परंतू 1603 और 1707 के बीच, इंग्लैंड से विलय के पश्चात इस शहर की काफ़ी राजनैतिक ताकत लंदन चली गई। 1999 में स्कॉटिश संसद को स्वायत्त रूप से शाही धोषणा द्वारा स्थापित किया गया तब से यह शहर स्काॅटलैंड की संसद व स्काॅटलैंड में राजगद्दी का आसन है। स्कॉटलैंड का राष्ट्रीय संग्रहालय, स्कॉटलैंड का राष्ट्रीय पुस्तकालय और स्कॉटलैंड की अन्य महत्वपूर्ण सांस्कृतिक संस्थाओं के मुख्यालय व नेशनल गैलरी यहीं एडिनबर्ग में स्थित हैं। आर्थिक रूप से, यह यूके में लंदन के बाहर का सबसे बड़ा वित्तीय केंद्र है।
एडिनबर्ग का इतिहास काफ़ी लम्बा है, एवं यहां कई ऐतिहासिक इमारतों को भी अच्छी तरह से संरक्षित देखे जा सकते हैं। एडिनबर्ग कासल, हाॅलीरूड पैलेस, सेंट जाइल्स कैथेड्रल और कई अन्य महत्वपूर्ण ऐतिहासिक इमारतें यहां स्थित हैं। एडिनबर्ग का ओल्ड टाउन और न्यू टाउन, यूनेस्को विश्व धरोहर स्थल हैं। 2004 में, एडिनबर्ग विश्व साहित्य में पहला शहर बन गया। साथी यह ऐतिहासिक रूप से शिक्षा का भी एक विकसित केन्द्र रहा है, यहाँ स्थित, एडिनबर्ग विश्वविद्यालय, ब्रिटेन के सबसे पुराने विश्वविद्यालयों में से एक है, एवं यह अब भी दुनिया के शीर्ष सिक्षा संस्थानों में शामिल है। इसके अलावा एडिनबर्ग अंतर्राष्ट्रीय फिल्म महोत्सव और यहां आयोजित किये गए अन्य सांस्कृतिक कार्यक्रम भी विश्वविख्यात समारोहों में से एक है। लंडन के बाद ब्रिटेन में, एडिनबर्ग दूसरा सबसे बड़ा पर्यटन केन्द्र है।

नामकरण
------

 एडिनबर्ग, मानव बस्ती के प्राचीनतम ज्ञात स्थलों में से एक
***एडिनबर्ग*** के नाम का मूल शब्द-***एडिन*** (*Èdin*) कदाचित ब्रिटनिक-केल्टीय भाषाई मूल की है, और काफ़ी संभव है की यह कम्ब्रिक भीषा या उस क्षेत्र के सबसे पुरातन, ज्ञात, स्थानिय लोगों द्वारा बोले जाने वाली, कम्ब्रिक भाषा के किसी अन्य, स्थानीय बोली के मूल की है। लौह युग के दौरान उस क्षेत्र में बसने वाली जनजातियों को रोमन लोग *वोतादिनी* (*Votadini*) कह करते थे, जिन्हें बाद में *गोदौद्दिन्*(*Gododdin*) कहा जाने लगा। ऐसा प्रतीत होता है की इसका नाम *इड्यिन* (*Eidyn*) नामक उस जगह से पड़ा है, जिसका ज़िक्र पुरानी वेल्श भाषा की कविता, *यी गोडौडिन* (*Y Gododdin*) में मिलता है।
इस कविता में *डिन इड्यिन* (या *डिन एइड्यिन*; *Din Eidyn*) नामक एक पहाड़ी किले का संबोधन देखा जा सकता है(जहाँ *डिन* का अर्थ होता है डन; जो एक छोटे मध्यकालीन कबाइली किला को कहा जाता है) जो की गोडोड्डिन के इलाक़े भें पड़ता था। इस नाम का *डिन इड्यिन* से *एडिनबर्ग* में परिवर्तित होना, स्थानिय भाषा का कम्ब्रिक से ऐंग्लो-सैक्सन(पुरानी अंग्रेज़ी) के पक्षमें परिवर्तन को दर्षाता है। जो की उत्तर-मध्यकालीन बर्नीसिया रजवाड़े की भाषा थी। इस कारण, इस नाम के केल्टिक अंश **डिन** को पुरानी अंग्रेजी के बर्क्स(*burh*; किला) से बदल दिया गया।
इस मध्यकालीन *बर्ग* का पहला दस्तावेज़ी प्रमाण, **राजा डेविड (प्रथम)** की शाही धोशणा(1124-1127) में मिलता है।

### अन्य उपनामों का संदर्भ

इस शहर को कभी कभी स्थानिय लोगों द्वारा *ऑल्ड रीकी* (स्काॅट्स:Auld Reekie; मतलब "**पुरानी धुँवेंदार**" या "**बूढ़ी बदबुदार**" या "**पुरानी खटारा**") भी कहा जाता है, ओल्ड टाउन की खुली नालियों के कारण आने वाली बदबू की वजह से। और इस वजह से भी, पहले, **ओल्ड टाउन** के महलों, "हवेलियों", और आन्य भवनों को गर्म करने के लिये कोयला और लकड़ी को जलाया जाता था। 

साथ ही, स्काॅटिश प्रबुद्धता के आंदोलनों मे इसकी अतीमहत्वपूर्ण, बौद्धिक योगदान के चलते इसे "*उत्तर का ऐक्रोपौलिस*" एवं "*ऑल्ड ग्रीकी*"(Auld Greekie) भी कहा जाता है(अपने ऐतिहासिक महत्व के कारण, ग्रीस को युरोपिय सभ्यता का शस्त्रीय व बौधिक केन्द्र माना जाता है, जैसे भारत में नालंदा या वाराणसी)। इसके स्थलाकृती(टोपोग्राफ़ी) को अक़सर एथेन्स के ऐक्रोपौलिस से जोड़ कर देखा जाता है, और शायद इसी लिये कैल्टन पहाड़ी पर स्थित स्काॅटलैंड के राष्ट्रीय स्मारक को पार्थेनॅन की आकृती का बनाने की योजना थी।

एडिनबर्ग को "**डुनेडिन**"(Dunedin) भी कहा जाता है, यह नाम इसके पुराने स्काॅटिश नाम *डुन एडिन* से आता है। न्यू ज़ीलैंड के डनेडिन शहर को पहले "*न्यू एडिनबर्ग*" कहा जाता था, और आज भी इसे "*दक्षिण का एडिनबर्ग*" कहा जाता है। साथ ही कई साहित्यों में "*ब्रिटेन की दूसरी आँख*" और "*उत्तर की मलिक़ा*" भी कहा गया है।

जलवायु
------

स्कॉटलैंड के अधिकांश भागों की तरह, एडिनबर्ग भी हल्के समशीतोष्ण जलवायु से संबंधित है। सर्दियों में औसत तापमान, अमूमन, शून्य से नीचे दिन है, लेकिन मास्को, न्यूफाउंडलैंड गर्म का एक ही अक्षांश से कम है। हल्के गर्मियों में जलवायु औसत तापमान शायद ही कभी 22 डिग्री सेल्सियस (72 ° F) से अधिक होता है। जो सबसे अधिकतम दर्ज किया गया तापमान है, वह, टर्नहाउस हवाई अड्डे में, 4 अगस्त 1975 को, 31.4 डिग्री सेल्सियस (88.5 ° F) था। एवं 14.6 डिग्री सेल्सियस (5.7 ° F) दिसंबर 2010 को, गोगारबैंक मोसम स्टेशन में, अबतक दर्ज, यहां का सबसे कम तापमान है।
तटियता के कारण हल्के जलवायु और अपतटीय के कारण है, लेकिन हमारी निकटता की वजह से पहाड़ी क्षेत्रों के लिए और अक्सर तूफानी, "हवा सिटी" प्रतिष्ठा यद्यपि। उत्तर अटलांटिक वर्तमान बारिश और कोहरे में लाया गया है, लेकिन इस तरह के ग्लासगो वर्षा और जैसे जैसे पश्चिम के अन्य शहरों, के रूप में के रूप में ज्यादा नहीं है। औसत वार्षिक वर्षा स्थिर है। प्रति वर्ष अक्टूबर के बीच मई को यूरोपीय तूफान से अगले वर्ष।
इस शहर की अपतटियता, मौसम व तपमान में किसी भी प्रकार के बड़े बदलाव होने की संभावना को काफी कम कर देती है। समुद्र और पहाड़ियों से धिरा होने के कारण, एडिनबर्ग को **हवादार शहर** होने की ख्यती प्राप्त है। प्रचलित हवा दक्षिण पश्चिम की ओर से आती है, जोकी उत्तरी अटलान्टिक धारा की गर्म अस्थार हवाओं से संबंधित है, जो वर्षा उत्पन्न कर्ती है, हालांकी यह ग्लासगो जैसी पश्चिम स्थित शहरों से काफ़ी कम रहता है। औसत वार्षिक वर्षा स्थिर है। प्रति वर्ष अक्टूबर और मई के बीच यूरोपीय तूफानों का असर एडिनबर्ग पर पड़ सकता है।

राॅयल बोटैनिकल गार्डेन्स्, एडिनबर्ग के लिए मौसम जानकारी| माह | जनवरी | फरवरी | मार्च | अप्रैल | मई | जून | जुलाई | अगस्त | सितम्बर | अक्टूबर | नवम्बर | दिसम्बर | वर्ष |
| --- | --- | --- | --- | --- | --- | --- | --- | --- | --- | --- | --- | --- | --- |
| उच्चतम अंकित तापमान °C (°F) | 15.0 (59) | 15.2 (59.4) | 20.0 (68) | 22.8 (73) | 29.0 (84.2) | 27.8 (82) | 30.0 (86) | 31.4 (88.5) | 26.7 (80.1) | 24.4 (75.9) | 17.3 (63.1) | 15.4 (59.7) | 31.4 (88.5) |
| औसत उच्च तापमान °C (°F) | 7.0 (44.6) | 7.5 (45.5) | 9.5 (49.1) | 11.8 (53.2) | 14.7 (58.5) | 17.2 (63) | 19.1 (66.4) | 18.9 (66) | 16.5 (61.7) | 13.1 (55.6) | 9.6 (49.3) | 7.0 (44.6) | 12.66 (54.79) |
| औसत निम्न तापमान °C (°F) | 1.4 (34.5) | 1.5 (34.7) | 2.8 (37) | 4.3 (39.7) | 6.8 (44.2) | 9.7 (49.5) | 11.5 (52.7) | 11.4 (52.5) | 9.4 (48.9) | 6.5 (43.7) | 3.7 (38.7) | 1.3 (34.3) | 5.86 (42.53) |
| निम्नतम अंकित तापमान °C (°F) | −15.5 (4.1) | −11.7 (10.9) | −11.1 (12) | −6.1 (21) | −2.4 (27.7) | 1.1 (34) | 4.4 (39.9) | 2.2 (36) | −1.1 (30) | −3.7 (25.3) | −8.3 (17.1) | −11.5 (11.3) | −15.5 (4.1) |
| औसत वर्षा मिमी (inches) | 67.5 (2.657) | 47.0 (1.85) | 51.7 (2.035) | 40.5 (1.594) | 48.9 (1.925) | 61.3 (2.413) | 65.0 (2.559) | 60.2 (2.37) | 63.7 (2.508) | 75.6 (2.976) | 62.1 (2.445) | 60.8 (2.394) | 704.3 (27.726) |
| स्रोत: मौसम कार्यालय |

इतिहास
------

मुख्य लेख: एडिनबर्ग का इतिहास

प्रशासन
-------

ये भी देखें: सिटी ऑफ़ एडिनबर्ग काउन्सिल
एडिनबर्ग सिटी चेम्बर(नगर कक्ष) नगर परिषद का मुख्यालय है
१९९६ में स्थानीय प्रशासनिक पुनर्संगठन के पश्चात, एडिनबर्ग, स्काॅटलैंड के ३२ प्रशासनिक, पराषद क्षेत्रों में से एक को गठित करता है। स्काॅटलैंड के किसी भी अन्य प्रशासनिक इकाईओं की तरह ही, एडिनबर्ग में भी नगर के परिषद(*काउंसिल*) के पास ही सर्वाधिक शक्ती व प्रभार है, जिनमें: आवास, योजना, स्थानीय परिवाहन, उद्यान, अर्थिक विकास व नवनिर्माण शामिल हैं। एडिनबर्ग के पराषद में ५८ निर्वाचित पार्षद हैं, जोकी शहर के १७ बहू-सदस्यीय वार्डों से चुन कर आते हैं। हर वार्ड से 3 या 4 पार्षदों को चार वर्षों की अवधी के लिये चुना जाता है। प्रशासनिक तंत्र के अनुसार, जिस राजनैतिक दल के सबसे अधिक पार्षद होते हैं, परिषद की कार्यपालिका पर उसी का नियंत्रण होता है। इस परिषद की अध्यक्षता, एडिनबर्ग के लाॅर्ड प्रोवोस्ट के हाथ में होती है, जिन्हें परिषद में से ही चुना जाता है। वर्ष 2010 की स्थितीनुसार, एडिनबर्ग की परिषद की क्र्यपालिका में तकरीबन १६,३४१ कर्मचारी काम करते थे।
शहर का कुल चिन्ह सन १७३२ में लाॅर्ड ल्याॅन किंग ऑफ़ आर्मस द्वारा दर्ज की गई थी।

प्रमुख शहरी इलाक़े
------------------

एडिनबर्ग के प्रमुख शहरी इलाकों का मानचित्र
*प्रिंसेस् स्ट्रीट गार्डेनस्*
एडिनबर्ग का नगरकेन्द्र:
██ ओल्ड टाउन, एडिनबर्ग
██ न्यू टाउन, एडिनबर्ग
██ वेस्ट एंड, एडिनबर्ग
हालांकी एडिनबर्ग का शहरी क्षेत्र अब काफ़ी बड़े विस्तार में फ़ैल चुका है, परंतू ऐतिहासिक रूप से, असल पारंपरिक एडिनबर्ग शहर, मौजूदा एडिनबर्ग का केन्द्रीय इलाका है, जोकी एडिनबर्ग का सबसे पुराना एवं ऐतिहासिक क्षेत्र है। यह मुख्यतः दो हिस्सो में *प्रिन्सेस् स्ट्रीट गार्डेनस्* द्वारा विभाजित है, जिसके दक्षिणी छोर पर **ओल्ड टाउन** है, जिसपर एडिनबर्ग कासल प्रत्याभूत है, एवं उत्तर के तरफ़ **न्यू टाउन** स्थित है। इन दोनों के बीच स्थित हरित क्षेत्र(या मैदान) को 1816 में **नाॅर लाॅच**(स्कॉट्स: *Nor Loch*; उत्तरी झील) नामक झील के सूखने से बने दलदली भूमी को भरने से बनाया गया था। कासल से पश्चिमी की ओर बिलकुल बगल में ही है एडिनबर्ग का मुख्य वित्तीय क्षेत्र एवं बैंकिंग और बीमा संबंधित भवनें। इस क्षेत्र के सबसे प्रमुख इमारतों में *एडिनबर्ग इंटर्नैशनल काॅन्फ़रेंस सेंटर* भी है।

### ओल्ड टाउन

मुख्य लेख: ओल्ड टाउन, एडिनबर्ग
चट्टान की ऊंचाइयों पर स्थित एडिनबर्ग कासल
एडिनबर्ग फ़ेस्टिवल के समय राॅयल माइल की तस्वीर
एडिनबर्ग का ***ओल्ड टिउन***(स्कॉट्स: *Auld Toun*; **पुराना शहर**) प्रचलित तौर पर एडिनबर्ग के सबसे पुरातन क्षेत्र को कहा जाता है। इस मध्यकालीन शहर ने आज भी अपनी प्राथमिक मध्यकालीन आभा व नक़शे को बर्करार रखा है। यहां कई मध्यकालीन एवं रीफ़ाॅरमेशन-कालीन(धर्मसुधार कालीन) इमारतों को बेहद अच्छी हालत में संरक्षि देखा जा सकता है। इसका एक सिरा ऊंचाई पर स्थित, मध्यकालीन एडिनबर्ग कासल पर बंद होता है, जहां से शहर की मुख्य धमनी, *राॅयल माइल*(शाही सड़क) नीचे उतरती है। इस मुख्य सड़क से कई छोटी सड़कें, जिन्हें व़िंड(wynd) या क्लोज़ेज़्(closes) कहा जाता है, सड़क के दोनो पक्षों से चट्टानी दीवारों के बराबर निकलती हैं। इसमें कई बड़े चौराहें स्थित हैं जो बज़ारों के स्थानों को चिह्नित करते हैं, या महत्वपूर्ण भवन इन चौराहों के सामने स्थित देखे जा सकते हैं जैसे की: सेऽन्ट ग्लीऽस् कैथेड्रल और विधी न्यायालयें। यहां स्थित महत्वपूर्ण भवनों में स्काॅटलैंड का शाही संग्रहालय, सर्जन्स्एज़ हाॅल और मैकईवन हाॅल भी शामिल हैं। रास्तों का अभिन्यास किसी ठेठ मध्यकालीन उत्तरी युरोपीय शहर का है, जहाँ शहर का मुख्य दुर्ग(कासल) किसी पहाड़ी या चट्टान के ऊपर हुआ करता था और उसपर से मुख्य सड़क(राॅयल माइल) नीचे आती थी, जिसके किनारे पूरा शहर बसा होता था।

ओल्ड टाउन की मुख्य सड़क, राॅयल माइल की तस्वीर, अपरैल 2014
पहाड़ी पर बसे इस शहर में उपलब्ध सीमित जगह के बावजूद इसकी बड़ी आबादी कुछ सबसे पुरानी, ऊंची महुमंजिला रिहाइशी इमारतों में रहती थी। ऐसी आवासीय भवनें, जिन्हें *काउंट्री*(*country*) कहा जाता था, 16वीं सदी से यहां काफी आम हो गई थीं। ऐसी एनेकों इमारतें अभी भी यहाँ संरक्षित, देखी जा सकती हैं। यह आम तौर पर दस या ग्यारह मंजिला हुआ करती थीं, परंतू एक ऐसी भी है जोकी चौदह मंजिला है। इनके अलावा, *ओल्ड टाउन* की एक विशेश वस्तु हैं, गलियों और सड़कों के ऊपर बने अनेक मेहराब, जिनमें कभी लोग रहा करते थें। औद्योगिक क्रांति के दौरान यहां मुख्यरूप से आइरिश अप्रवासी बसा करते थे। यहां कई तहख़ाने भी अभी तक संरक्षित हें, जिन्हें आज भी एडिनबर्ग का भूमिगत शहर बुलाया जा सकता है। न्यू टाउन के साथ एडिनबर्ग का यह क्षेत्र युनेस्को के विष्व धरोहर स्थलों की सूची में शामिल है।

पुराने शहर की पैनोरैमिक तस्वीर, भवलों की मध्यकालीन बनावट एवं आभा को दखा जा सकता है। बाईं ओर दिख रहा पुल नाॅर्थ ब्रिज है
### न्यू टाउन

मुख्य लेख: न्यू टाउन, एडिनबर्ग

एडिनबर्ग के न्यू टाउन को 18 वीं सदी में ओल्ड टाउन में बढ़ती जनसंख्या के समाधान के तौर पर बनाया गया था। बढ़ती जनसंख्या के कारण शहर में आवास की असुविधाएं बढ़ गई थीं। इस नए शहर के नक़्शे को तईयार करने के लिए सन 1766 में, एक वास्तुप्रतियोगिता का आयोजन किया गया, जिसे जेम्स क्रैग नामक एक 22 साल के वास्तुकार ने जीता था। इसे पूरे शहर को 1767 से 1850 के बीच के चरणों में बनाया गया था। हालांकी प्राथमिक चरण को जेम्स क्रैग नहीं बनवाया था परंतु इस शहर के, बाद के चरणों को बनाने में अन्य कई प्रमुख स्कॉट वास्तुकारों ने अपना योगदान दिया है। इस शहर के नक्शे एवं इमारतों को नव-शास्त्रीय(नियो-क्लासिकल) व ज्याॅर्जियन वास्तुशैली में बनाया गया था जिन्हें आज भी अच्छी तरह संरक्षित देखा जा सकता हैं। इसे अक्सर विश्व में ज्याॅर्जियन शैली में नगर निर्माण के सबसे बढिया नमूने के रूप में देखा जाता है।
योजना अनुसार इस शहर मैं सड़कों का अभिन्यास, ग्रेड के आकार का था, जिनहे सड़को और गलियों के योग से, इस तरह तैयार किया गया था कि वे शहर के रिहाइशी इलाके को कई वर्गाकार टुकड़ों में बाटेंगे। इस परियोजना के अनुसार शहर की मुख्य सड़क जॉर्ज स्ट्रीट थी जोकि ढलान के बराबर, पूर्व ओर से पश्चिम की ओर जाती थी इस के समानांतर प्रिंसेस स्ट्रीट और क्वीन स्ट्रीट को निर्मित किया गया था इन मुख्य लंबी सड़कों को कई छोटी समकोणीया सड़कों से जोड़ा गया था। जो मिल कर एक ग्रेड रूपीस समझना निर्मित करते हैं। इस के बनने के बाद से ही प्रिंसेस स्ट्रीट एडिनबर्ग का मुख्य बाजार व खरीदारी साड़क बन गया, जो वह आज भी है। पूर्वी और पश्चिमी छोर पर **सेंट ऐन्ड्र्यूज़ स्क्वैर**(*Saint Andrews Square*; संत ऐन्ड्रू चौक) और **शार्लाॅट स्क्वैर**(*Charlotte Square*; शार्लौट चौक) स्थित है। शार्लाॅट स्क्वैर को रॉबर्ट ऐडम ने बनाया था और इसे अक्सर ज्याॅर्जियन शैली मैं चौक निर्माण के सबसे बेहतरीन नमूने के रूप में देखा जाता है। **ब्यूट हाउस** स्कॉटलैंड के प्रथम मंत्री का आधिकारिक निवास इसी के उत्तर में स्थित है।

ओल्ड टाउन और न्यू टाउन के बीच, किसी सेमय, नाॅर लाॅच नामक एक झील हुआ करती थी, जिसे मूल रूप से शहर की सुरक्षा के लिए निर्मित किया गया था परंतु बाद में उसे नागरिकों द्वारा अपशिष्ट विक्रय के लिए भी उपयोग किया जाने लगा। 1820 के समय, यह झील सूख गई। कुछ परियोजनाओं एवं दस्तावेजों के अनुसार यहां पर, उसके स्थान सौनदर्य-निखार के लिये, एक नहर बनाने की योजना भी प्रस्तावित की गई थी। परंतु किसी वजह से ऐसा नहीं किया गया, और इसके बजाए प्रिंसेस स्ट्रीट गार्डन को बनाया गया। न्यू टाउन के निर्माण के लिए खनन से प्राप्त की गई अतिरिक्त मिट्टी को झील के गड्ढे में ही डाल दिया गया, जो की सूख कर दल-दल बन चुकी थी, इस अतिरिक्त मिट्टी से बने टीले को आजकल द माउंड के नाम से जाना जाता है| मध्य 19वीं सदी में स्कॉटलैंड की राष्ट्रीय प्रदर्शनी और राॅयल स्कॉटिश अकैडमी बिल्डिंग को द माउंड पर निर्मित किया गया और वेवर्ली स्टेशन को भी बनाया गया।
न्यू टाउन की परियोजना इतनी सफल रही थी की इसका कई बार विस्तार भी किया गया। हालांकि, आगे के निर्माण कार्यों में प्राथमिक दृढ़ ग्रेड रचना को थोड़ा ढीला छोड़ दिया गया और पूरी तरह अनुरक्षित नहीं रखा गया था। आज इस शहरी निर्माण को जॉर्जियन शैली  में नगर निर्माण का सबसे बेहतरीन नमूना माना जाता है।

  

एडिनबर्ग के स्काॅट स्मारक पर से ली गई पैनोरामिक तस्वीर, इसमें बाईं ओर की ईमारतें ओल्ड टाउन हैं, और दाहिने छोर पर न्यू टाउन है। मध्य में दिख रही सीधी सड़क प्रिन्सेस् स्ट्रीट है, और उसके बाएं पक्ष पर स्थित हरियाली, **प्रिन्सेस् स्ट्रीट् गार्डेन है। बीच में, ओल्ड टाउन का एडिनबर्ग कासल भी दृश्यमान है**
### वेस्ट एंड

वेस्ट एंड के ज्याॅर्जियन शैली में बने घर
**वेस्ट एंड** यानी **पश्चिमी छोर**, एडिनबर्ग के न्यू टाउन के पश्चिमी छोड़ के हिस्से को कहा जाता है। यहां की विशिष्टता यहां स्थित अनेक ज्याॅर्जियन शैली की इमारतें हैं। इसकी शहरी बनावट का अभिन्न अंग, यहां की चौड़ी सड़कें, बड़े चौक और ज्याॅर्जियन शैली में बनी इमारतें हैं। यह क्षेत्र एडिनबर्ग के नगरकेंद्र से लीथ नदी के बीच फैला हुआ है। यहां स्थित प्रसिद्ध स्थानों मैं स्कॉटलैंड की आधुनिक कला की राष्ट्रीय प्रदर्शनी(*स्कॉटिश नेशनल गैलरी ऑफ मॉडर्न आर्ट*), डीन गैलरी, ज्याॅर्जियन हाउस, चर्च ऑफ सेंट जॉन, **सेऽन्ट मेरीज कैथेड्रल** और **वेस्ट रजिस्टर हाउस**(स्काॅटियाई ग्रंथागार) शामिल हैं।

### ईस्ट एंड

एडिनबर्ग का **ईस्ट एंड**(**पूर्वी छोर**), प्रिंसेस स्ट्रीट के पूर्वी छोर पर स्थित उस क्षेत्र को कहा जाता है जो कैल्टन पहाड़ी और हॉलीरूड पार्क के बीच स्थित है। इस क्षेत्र में कैल्टन पहाड़ी और **पोर्टोबेलो**(*Portobello*) क्षेत्र आते हैं, जो की आर्थर्स् सीट के दक्षिणी ढलानों पर स्थित है। पोर्टोबेलो और कैल्टन गांव किसी समय एक छोटा सा गांव हुआ करता था इसका ज्ञात इतिहास वर्ष 1750 तक जाना जाता है। वर्ष 1896 में यह क्षेत्र एडिनबर्ग से जुड़ गया और देखते ही देखते एक प्रचलित पर्यटन स्थल में परिवर्तित भी हो गया। इसी क्षेत्र के पास में स्कॉटलैंड का शाही महल हॉलीरूड पैलेस और स्कॉटिश संसद भवन भी स्थित हैं। इसके अलावा, कैल्टन पहाड़ी पर स्थित अनेक स्मारकों में स्कॉटलैंड का राष्ट्रीय स्मारक, नेल्सन स्मारक(जिसे होराशियो नेलसन के सम्मान में खड़ा किया गया था), डुगल स्टीवर्ट स्मारक एवं अन्य स्मारक यहां के प्रसिद्ध दर्शनीय स्थलों में शामिल हैं। सिटी ऑब्ज़र्वेटरी भी यहीं स्थित है।

काॅल्टन पहाड़ी पर नेल्सन स्मारक, राष्ट्रीय स्मारक एवं आन्य स्मारकों का दृश्य, पीछे पृष्ठभूमी में लीथ की बंदर्गाह और फौर्थ नदी का नदमुख दृश्यमान है।
### लीथ

**लीथ उपनगर**(*Lieth*) एडिनबर्ग के शहरी क्षेत्र के छोर किनारे पर स्थित है। यह ऐतिहासिक तौर पर एडिनबर्ग का मुख्य बंदरगाह रहा है। एडिनबर्ग के शहरी क्षेत्र के अंतर्गत होने के बावजूद इस उपनगर ने अपनी स्वयं की भिन्न पहचान बनाई रखी है, जो नौपरिवहन पर आधारित है। पारंपरिक रूप से यहां की स्थानीय अर्थव्यवस्था नौपरिवहन, आयात-निर्यात, पोत निर्माण जैसे अन्य बंदरगाह संबंधित व्यवसायों पर आधारित थी। 1920 तक यह क्षेत्र एडिनबर्ग से स्वतंत्र एक भिन्न नगर हुआ करता था। एडिनबर्ग के विस्तार के साथ ही लीथ का शहरी इलाक़ा एडिनबर्ग के शहरी विस्तार से मिल गया। आज भी एडिनबर्ग की उत्तरी संसदीय सीट को "*एडिनबर्ग ऐंड लीथ*" के नाम से जाना जाता है। लीथ से सम्मीलन के बाद एडिनबर्ग के राजस्व में काफी बढ़ोतरी आई थी परंतु पारंपरिक बंदरगाह संबंधित व्यापार के खत्म होने से यहां की अर्थव्यवस्था एवं वित्तीय स्थिति पर बुरा असर पड़ा था *एडिनबर्ग वाॅटरफ़्रंट डेवलपमेंट* परियोजना ने लीथ के बंदरगाह से सटे इलाकों को आवासीय क्षेत्रों में परिवर्तित कर दिया, सरकार द्वारा किए गए कई नवविकास परियोजनाओं के बाद बंदरगाह की स्थिति में सुधार आया और अब यहां से क्रुज़ लाइनर कंपनियों का व्यापार बढ़ गया है सहाँ से क्रूज़ जहाजें स्वीडन, नॉर्वे, डेनमार्क, जर्मनी, एवं नीदरलैंड तक जाती हैं। लीऽश उपनगर "*रॉयल याच ब्रिटेनिया*"(*Royal Yatch Britannia*) का स्थानीय निकाय भी है। साथ ही यह ***हाईबर्नियन एफ़सी***(*Hibernian FC*) फुटबॉल क्लब का गृह मैदान भी है।

### साउथ साइड

एडिनबर्ग का साउथ साइड (दक्षिण तरफ़) शहर का एक जाना माना रिहाईशी इलाका है इसमें: सेंट लियोनार्डस्, मार्चमाॅन्ट, नीविंगटन(*Newington*), स्कीन्नस्(*Scienns*), ग्रेंज(*Grange*) और ब्लैकफ़ोर्ड इलाके आते हैं। मूल रूप से, ओल्ड टाउन से दक्षिण की ओर स्थित इलाकों को साउथ साइड के नाम से जाना जाता है। यहां पर आवास का प्रचलन 1780 के दशक में साउथ ब्रिज के खुलने के बाद हुआ था। इस क्षेत्र में सरकारी एवं निजी स्कूलों की व्यापक संख्या देखी जा सकती है। साथ ही साथ ही यहां एडिनबर्ग और नेपियर विश्वविद्यालयों के भी परिसर स्थित हैं, इसीलिए यह क्षेत्र नौकरी पेशा लोगों के लिए एवं परिवारों व छात्रों के बीच भी प्रचलित है। इस क्षेत्र में होटलों की व्यापक संख्या एवं अस्थाई आवास की सुविधाएं उपलब्ध है एडिनबर्ग पर आधारित कई साहित्यिक रचनाओं में भी हमें इस क्षेत्र का ज़िक्र मिलता है।

एडिनबर्ग के नेल्सन स्मारक, एडिनबर्ग पर से ली गई पैनोरामिक तस्वीर, इसमें ओल्ड टाउन और स्उथ साइड का दृश्य देखा जा सकता है

जनसंख्यिकी
----------

आंकड़े बताते हैं कि 2007 में एडिनबर्ग के निवासियों की जनसंख्या 468 070 थी। 2001 में यह आंकड़ा 448 624 हो गया, जिसमें से 354 053 लोग स्कॉट्स मूल के थे और 51 407 लोगों अन्य श्वेत ब्रिटिश जातीयता के थे। इस के अलावा, शहर में, छोटी संख्या में आयरिश , पाकिस्तानी , चीनी , भारतीय और अन्य सफेद और गैर-श्वेत जातीय समूह के लोग निवास करते हैं।

निम्न तालिका सन 1755 से जनसंख्या के आकार में परिवर्तन को दर्शाती है (मान हजार की संख्या में मान्य हैं):



  

एडिनबर्ग की जन्म के समय जीवन प्रत्याशा, 78.7 वर्ष है, जिसमें से महिलाओं के लिये 81 और पुरुषों के लिए 76.2 है, जो स्कॉटलैंड, जन्म के समय औसत जीवन प्रत्याशा में रहने वाले लोगों को रोकने के लिए है।

2001 की जनगणना के अनुसार, स्कॉटलैंड के नागरिकों में 67% लोगों नें किसी-न-किसी चर्च के सदस्यों के रूप में खुद की पहचान की। जनसंख्या में 65% है ईसाई , ज्यादातर प्रेस्बीस्टेरियन, स्कॉटिश चर्च के सदस्यों और आबादी में केवल 16% रोमन कैथोलिक होने का दावा करते हैं। 
गैर ईसाई लोगों की कुल जनसंख्या 2% है, जिनमें: मुसलमानों (45 %), के बाद बौद्ध (7%), सिख (7%), यहूदियों (7%), हिंदुओं (6%) और अन्य धर्मों (28%) शामिल हैं। [52]
एडिनबर्ग विभिन्न चर्चों और धार्मिक समुदायों की आध्यात्मिक भागिदारी के लिये *एडिनबर्ग इंटर फेथ एसोसिएशन* समूहों को एक साथ ईसाई, यहूदी, मुस्लिम, हिंदू, सिख, बौद्ध, और अन्य छोटे समुदायों के संघ की सदस्यता भी शामिल किए गए हैं।

अर्थव्यवस्था
------------

मुख्य लेख: एडिनबर्ग की अर्थव्यवस्था
केंद्रीय एडिनबर्ग में बैंक ऑफ़ स्काॅटलैंड का मुख्यालय
यूनाइटेड किंगडम में, लंदन के बाद, सबसे मज़बूत अर्थव्यवस्था एडिनबर्ग की ही है। साथ ही पेशेवरों की संख्या के मामले में भी एडिनबर्ग सबसे आगे है, यहाँ की 45% आबादी के पास डिग्री-स्तर या पेशेवर-स्तर की योग्यता है। *सेंटर फ़ाॅर इंटरनेशनल काॅम्पेटिटिवनेस*(अंतरराष्ट्रीय प्रतिस्पर्धी केंद्र) के आँकड़ों के अनुसार यह आर्थिक तोमर पर सबसे प्रतिस्पर्धी शहर भी है। यहाँ, प्रति कर्मचारी, सकल मूल्य वर्धित(Gross value added) का आँकड़ा भी, युनाइटेड किंग्डम में, लंडन के बीद सबसे ज़यादा है। जोकी वर्ष 2010 की स्थतीनुसार, £57,594 के बराबर है। 2012-13 के फ़ाइनैन्शियल टाइम्स एफ़डीआई मैगज़ीन पुरस्कारों में इसे यूरोप का *भविष्य में प्रत्यक्ष विदेशी निवेश हेतु सर्वोत्तम बड़ा शहर* एवं *सर्वोत्तम बड़ा शहर, प्रत्यक्ष विदेशी निवेश की रणनीति हेतु* के नामों से नवाज़ा गया था। 19वीं शताब्दी में आर्थिक तौर पर एडिनबर्ग को बैंकिंग, प्रकाशन और मदिरा उत्पादन के लिया जाना जाता था, परंतु आजकल इसकी अर्थव्यवस्था वित्तीय सेवाएँ, वैज्ञानिक शोध, उच्चशिक्षा और पर्यटन पर आधारित है। मार्च 2010 में यहाँ बेरोजगारी दरें, औसतन स्काॅटिश दर, 4.5% से काफी कम, 3, 6% पर था, और आभा भी है। लंडन के बाद यह यूनाइटेड किंगडम का दूसरा सबसे ज़यादा यात्रा किया गया शहर है। बैंकिंग, पिछले करीब 300 वर्षों से ही, एडिनबर्ग का मुख्याधार रहा है, जब से 1695 में बैंक ऑफ़ स्काॅटलैंड की स्थापना, स्काॅटिश संसद के अधिनियम द्वारा। आज, यहाँ का मजबूत वित्तीय क्षेत्र, इसकी विशेष रूप से मजबूत बीमा सेवाओं और निवेश के क्षेत्र के साथ, स्काॅटिश विडोऽ और स्टैंडर्ड लिईफ़ जैसी एडिनबर्ग-आधारित कंपनियों पर टिकी है। यही कारण है कि एडिनबर्ग लंदन के बाद ब्रिटेन का दूसरा सबसे बड़ा वित्तीय केंद्र है, एवं इक्विटी संपत्ति के मामले में, यूरोप का चौथा सबसे बड़ा वत्तीय केंद्र है। राॅयल बैंक ऑफ़ स्काॅटलैंड ने शहर के पश्चिम में गाॅगरबऱ्न में आपना नया वैश्विक मुख्यालय खोला है, तथा, बैंक ऑफ़ स्काॅटलैंड, सेन्स्बरीज़ बैंक, टेस्को बैंक, टीएसबी बैंक और वर्जिन मनी जैसी वैश्विक वित्तीय कंपनियों के मुख्यालय भी यहीं स्थतीनुसार हैं।

एडिनबर्ग का मुख्य वित्तीय इलाक़े में स्टैण्डर्ड लाइफ़ का मुख्यालय
ऐतिहासिक शहर होने के कारण, पर्यटन यहाँ की अर्थव्यवस्था का एक महत्वपूर्ण तत्व है। विश्व धरोहर स्थल होने के कारण, यहाँ अनेक पर्यटक सालभर आते रहते हैं। प्रमुख पर्यटन स्थलों में एडिनबर्ग कासल, हाॅलीरूड पैलस, एवं ओल्ड टाउन और न्यू टाउन के विश्व धरोहर स्थल शामिल हैं। यह, यहाँ की स्थानीय अर्थव्यवस्था के लिए अतिरिक्त £100 मिलियन(£10 करोड़) से अधिक अर्थ उत्पन्न करता है। स्कॉटलैंड की सरकार और कानूनी प्रणाली का केंद्र होने के कारण, सार्वजनिक क्षेत्र(पब्लिक सेक्टर), एडिनबर्ग की अर्थव्यवस्था में एक केंद्रीय भूमिका निभाता है। स्कॉटिश सरकार के कई विभागों के कार्यालय शहर में हीं स्थित हैं। अन्य प्रमुख नियोक्ताओं में, एनएचएस स्कॉटलैंड और स्थानीय सरकारी प्रशासन शामिल हैं।

परिवान
------

मुख्य लेख: एडिनबर्ग में परिवहन
एडिनबर्ग एयरपोर्ट का कण्ट्रोल टावर
एडिनबर्ग हवाई अड्डा, स्काटलैंड का सबसे बड़ा और व्यस्त हवाई अड्डा एवं स्काॅटलैंड की राजधानी का प्रमुख प्रवेशद्वार है। यह प्रतिवर्ष करीब 1 करोड़ यात्रियों की आवाजाही संभालता है। 2015 में यह आँकड़ा 11 मिलियन (1.1 करोड़) हो गया था। इस बढ़ते हुए यात्रियों की संख्या के मद्देनज़र हवाई अड्डा चालक कंपनी(बीबीए लिमिटेड) ने हवाई अड्डे के विस्तार की योजना बनाई। इसे अब एक अन्य कंपनी संचालित करती है।

प्रिंसेस स्ट्रीट पर लोथियन बसें
एडिनबर्ग में यातायात प्रमुखतः बसों द्वारा की जाता है। लोथियन बस सेवाएँ, एडिनबर्ग की सर्वाधिक बस सेवाएँ, शहर के केंद्र से बाहरी इलाक़ों तक, संचालित करते हैं, जिनमें ज़यादा तर रूट प्रिंसेस स्ट्रीट से हो कर गुज़रती हैं। इसकी आलावा अन्य बस सेवाएँ, जैसे: स्टेजकोच, स्काॅटिश सिटीवाॅक, नैशनल एक्सप्रेस कोचेज़ और फ़र्स्ट स्काॅटलैंड ईस्ट, सेन्ट ऐन्ड्र्यूज़ स्क्वायर के आगे स्थिति एडिनबर्ग बस स्टेशन से हवाई आड्डे तक अपनी सेवाएँ संचालित करती हैं। एडिनबर्ग नगर निगम परिवहन विभाग के उत्तराधिकारी होने के नाते लोथियन बस, शहर की सारी टूरिस्ट बस सेवाएँ और निईट बस सेवाएँ भी संचालित करती है। वर्ष 2010 में लोथियन बस सेवाओं ने 10.9 करोड़ यात्री दर्ज किया।

एडिनबर्ग वेवर्ली स्टेशन जो की ओल्ड और न्यू टाउन के बीच स्थित पूर्व झील के गड्डढे में स्थित है।
एडिनबर्ग वेवर्ली स्टेशन में, रवाना होने के लिये खड़ी एक ट्रेन
एडिनबर्ग वेवर्ली रेलवे स्टेशन, स्काॅटलैंड का दूसरा सबसे बड़ा रेलवे स्टेशन है। अप्रैल 2010 और मार्च 2011 के बीच यात्रियों के प्रवेश और निष्कासन के आँकड़ओं के आधारपर यह लंदन के बाहर पाँचवाँ सबसे व्यस्त स्टेशन है, एवं प्लेटफार्मों की संख्या के आधारपर यह यूके का दूसरा सबसे बड़ा स्टेशन है। यहाँ से लंडन जानेवाली कई ट्रेनें रवना होती हैं, जो ऐबेलियो स्काॅटरेल द्वारा संचालित की जाती हैं।  इसके अलावा एडिनबर्ग पार्क रेलवे स्टेशन और हेऽमार्क रेलवे स्टेशन भी शहर में स्थित हैं। एडिनबर्ग क्राॅसरेल इन दोनो स्टेशनों को जोडती है। इसके अलावा यह ब्रन्स्टेन रेलवे स्टेशन और न्यक्रेग्हाॅल जैसे उपनगरीय स्टेशनों को भी जोड़ती है। इनके अलावा भी शहर के अन्य उपनगरों को जोड़नेवाली अन्य और यात्री लाइनें हैं।

एडिनबर्ग की नई ट्राम, प्रिन्सेस स्ट्रीट पर
31 मई 2014 से एडिनबर्ग ट्राम चालनयोग्य हो गईं। जिसके कारण 16 नवंबर 1956 में बंद होने के पश्चात ट्राम सेवाएँ पुनःआरंभ हुईं। इस योजना को 2007 में सांसदीय स्वीकृति प्राप्त होगई थी, और प्रथम चरण पर निर्माण 2008 में शुरू किया गया था।
 योजनानुसार जुलाई 2011 तक इसकी समाप्ति की योजना थी, परंतु लम्बे चले ठेकेदारी पर मुठभेड़ के कारण कार्य देर से खतम हुआ। जिस बीच इसकी कुल लागत £545 मिलियन (£54.5 करोड़) से बढ़कर, 2011 में £750 मिलियन (£75करोड़) हो गई, और 
 कुछ अनुमानों के मुताबिक यह £100 करोड़ भी हो सकता है। इसके पूरे ट्रैक की लम्बाई 8.7 मील (14.0 कि॰मी॰) है।

शिक्षा
------

विख्यात नागरिक
--------------

जेम्स् मैक्स्वेल
 सर आर्थर कोनन डाॅयल
टोनी ब्लेयर, ब्रिटेन के पूर्व प्रधानमंत्री
चार्ल्स डार्विन
ऐलेक्ज़ैन्डर ग्राहम बेल, टेलिफ़ोन के आविष्कारक
जे॰ के॰ रोलिंग
एडिनबर्ग हमेशा से ही कई विख्यात राजनीतिज्ञ, साहित्यकार, गीतकार, संगीतकार, आविष्कारक, वैज्ञानिक, मनोरंजक समेत अन्य विषयों में ख्याति प्राप्त कर चुके, कई विख्यात लोगों का घर रह चुका है एवं अन्य कई विश्व प्रसिद्ध लोगों का गहरा संबंध भी इस शहर से है। साहित्य के क्षेत्र में शेरलाॅक होम्स के रचयिता **सर आर्थर कोनन डाॅयल**, इंस्पेक्टर रीबस के निर्माता **ईयन रैंकिन** एवं हैरी पॉटर की लेखक **जे॰ के॰ रोलिंग**, जिन्होंने अपनी पहली किताब एडिनबर्ग की ही एक *कॉफी शॉप* में लिखी थी, जैसे लोग शामिल हैं। इसके अलावा अर्थशास्त्री एडम स्मिथ जोकी **वेल्थ ऑफ नेशन्स** के लेखक हैं, का जन्म भी एडिनबर्ग के पास ही हुआ था।

एडिनबर्ग, सर शाॅन कॉनरी, जोकि **जेम्स बांड** का किरदार अदा करने वाले पहले व्यक्ति थे, राॅन्नी कॉर्बेट एक हास्य कलाकार एवम् अभिनेता, आयरिश *कॉमेडियन* डायलन मोरन, विख्यात कलाकार एवं चित्रकार सर हेनरी रैबर्न, सर डेविड विल्की और ऐलन रैम्से जैसे लोगों का घर रह चुका है। इसके अलावा, इतिहासकार डगलस जॉनसन और आर्थर मार्विक के भी जड़ इस शहर में हैं।

हाल में ही अत्यंत सफलता पा चुके संगीतकारों का भी यह शहर घर रहा है इनमें ईयन एंडरसन, जेथ्रो टल्ल बैंड के फ्रेंटमैन; वाॅटी बचन(*Wattie Buchan*), *द एक्स्प्लाॅइटेड* नमक बैंड के गायक; शर्ली मैन्सन, *गारबेज* बैंड की लीड सिंगर एवं अन्य विख्यात बैंड भी एडिनबर्ग से ही निकले हैं।

राजनीतिज्ञों में, युनाइटेड किंगडम के पूर्व प्रधानमंत्री, **टोनी ब्लेयर** भी यहीं के थे। वे *फ़ेट्टेस कॉलेज* के छात्र भी थे।  रॉबिन हार्पर जो स्कॉटिश ग्रीन पार्टी के सदस्य हैं और जॉन विदरस्पून, जो *यूनाइटेड स्टेट्स डिक्लेरेशन ऑफ इंडिपेंडेंस*(संयुक्त राज्य की स्वतंत्रता का धोषणापत्र) पर हस्ताक्षर करने वाले इकलौते पादरी थे, एडिनबर्ग के ही रहने वाले थे। 

शोध और विज्ञान में स्काॅटलैंड का एक बहुत सराहनीय इतिहास रहा है इस संदर्भ में एडिनबर्ग कभी अति महत्वपूर्ण योगदान रहा है। जानेमाने विज्ञानिकों कौर आविष्कारों में **जेम्स क्लर्क मैक्सवेल**, आधुनिक विद्युतचुंबकीय(*इलेक्ट्रोमैगनेटिज़म*) के सिद्धांतों के जनक का जन्म भी यहीं हुआ था, एवं वे एडिनबर्ग अकैडमी के छात्र रह चुके हैं। इसके अलावा टेलीफ़ोन(दूरभाष) के आविष्कारक **ऐलेक्ज़ैंडर ग्राहम बेल** भी यहीं के थे।  जैविकशास्त्री **चार्ल्स डार्विन** जिन्होंने प्राकृतिक चयन और क्रम विकास के सिद्धांतों की खोज की थी; एवं तर्कशास्त्री इतिहासकार और अर्थशास्त्री ने **डेविड ह्यूम** भी यहीं के थे। साथ ही, भूविज्ञान के पिता माने जाने वाले जीम्स हटन और लघुगणक(लाॅगारिदम) के निर्माता **जाॅन नेपियर** भी यही के थे।  इसके अलावा, कीथ कैम्पबेल और ईयन विल्मट द्वारा, डॉली भेंड़ की क्लोनिंग भी एडिनबर्ग में ही हुई थी।

संबंधबद्ध नगर
-------------

एडिनबर्ग नगर 14 अंतरराष्ट्रीय जुड़वाकरण व्यवस्थाओं में 1954 संचालित संमग्न है। इनमें से ज़्यादातर व्यवस्थाओं का प्रमाचार 'जुड़ाव शहर' के रूप का है, परंतु क्राकोव के साथ का समझौता 'भागिदार शहर' का है और क्योटो प्रीफ़ेक्चर के साथ समझौते का प्रमाचार 'मैत्री कड़ी' के रूप में है।

| शहर | समय |
| --- | --- |
|  जर्मनी म्यूनिक, जर्मनी | 1954 |
| साँचा:Country data फ़्रान्स नाइस, फ़्रान्स | 1958 |
|  इटली फ़्लोरेन्स, इटली | 1964 |
| साँचा:Country data न्यूज़ीलैण्ड  डुनेडिन, न्यू ज़ीलैंड | 1974 |
|  कनाडा वैंकूवर, ब्रिटिश कोलम्बिया, कैनेडा | 1977 |
| साँचा:Country data अमेरिका सैन डिएगो, कैलिफ़ाॅर्निया, अमेरिका | 1977 |
|  चीन शियान, चीन | 1985 |
|  स्पेन सेगोविया, स्पेन | 1985 |
|  यूक्रेन कीव, यूक्रेन | 1989 |
|  डेनमार्क आल्बोर्ग, डेनमार्क | 1991 |
|  जापान क्योटो प्रीफ़ेक्चर, जापान | 1994 |
|  नेपाल काठमांडु, नेपाल | 1994 |
|  पोलैंड क्राकोव, पोलैंड | 1995 |
|  रूस सेंट पीटर्सबर्ग, रूस | 1995 |

इन्हें भी देखें
---------------

* स्काॅटलैंड के प्रमुख नगर
* स्कॉटलैंड का इतिहास
* एडिनबर्ग की अर्थव्यवस्था
* एडिनबर्ग की परिवहन व्यवस्था

सन्दर्भ
-------

1. ↑  "Edinburgh, United Kingdom Forecast : Weather Underground (weather and elevation at Queensferry Road, Edinburgh)". The Weather Underground, Inc. मूल से 8 अक्तूबर 2013 को पुरालेखित. अभिगमन तिथि 29 September 2013. Cite journal requires `|journal=` (मदद)
2. ↑  "Mid-2012 Population Estimates for Settlements and Localities in Scotland". nationalrecordsofscotland.gov.uk. मूल से 25 नवंबर 2015 को पुरालेखित. अभिगमन तिथि 25 November 2015.
3. 1 2  "Estimated population by sex, single year of age and administrative area, mid-2014" (PDF). National Records of Scotland. मूल (PDF) से 18 मई 2015 को पुरालेखित. अभिगमन तिथि 17 May 2015.
4. ↑  "Edinburgh and South East Scotland City Region". मूल से 25 नवंबर 2015 को पुरालेखित. अभिगमन तिथि 25 November 2015.
5. 1 2  "Global city GDP 2014". Brookings Institution. मूल से 4 जून 2013 को पुरालेखित. अभिगमन तिथि 18 November 2014.
6. ↑  "Definition of **Edinburgh** in Oxford dictionary. Meaning, pronunciation and origin of the word". *Oxford Dictionaries*. ऑक्स्फ़ोर्ड विश्वविद्यालय प्रेस. 2013. मूल से 13 जनवरी 2014 को पुरालेखित. अभिगमन तिथि 12 January 2014. `|article=` ignored (मदद)
7. ↑  "Edinburgh – A global financial centre". एडिनबर्ग जिला परिषद. अभिगमन तिथि 1 September 2014.[*मृत कड़ियाँ*]
8. ↑  "Edinburgh-World Heritage Site". VisitScotland. मूल से 22 फ़रवरी 2013 को पुरालेखित. अभिगमन तिथि 10 February 2013.
9. ↑  "City of Literature". cityofliterature.com. मूल से 1 फ़रवरी 2013 को पुरालेखित. अभिगमन तिथि 27 February 2013.
10. ↑  "The University of Edinburgh". मूल से 5 अप्रैल 2011 को पुरालेखित. अभिगमन तिथि 30 September 2013.
11. ↑  "Edinburgh second in TripAdvisor UK tourism poll". *बीबीसी न्यूज़ Online*. 3 May 2011. मूल से 18 अक्तूबर 2012 को पुरालेखित. अभिगमन तिथि 16 March 2013.
12. ↑  विलियम्स, आइफोर (1972). *The Beginnings of Welsh Poetry: Studies*. वेल्स विश्वविद्यालय प्रेस. पृ॰ 47. आई॰ऍस॰बी॰ऍन॰ 0-7083-0035-9.
13. ↑  चाडविक, नोरा के. (1968). *The British Heroic Age: the Welsh and the Men of the North*. वेल्स विश्वविद्यालय प्रेस. पृ॰ 107. आई॰ऍस॰बी॰ऍन॰ 0-7083-0465-6.
14. ↑  Dumville, David (1994). "The eastern terminus of the Antonine Wall: 12th or 13th century evidence". *Proceedings of the Society of Antiquaries of Scotland*. **124**: 293–98.
15. ↑  रूम, आड्रिअन (2006). *Placenames of the World*. McFarland. पपृ॰ 118–119. आई॰ऍस॰बी॰ऍन॰ 0-7864-2248-3. अभिगमन तिथि 12 August 2011.
16. ↑  बैरो, ज्यॉफ़्री. *The Charters of King David I: The Written Acts of David I King of Scots ..*. पृ॰ 63. आई॰ऍस॰बी॰ऍन॰ 978-0851157313. `|access-date=` दिए जाने पर `|url= भी दिया जाना चाहिए` (मदद)
17. ↑  "Scottish Vernacular Dictionary". मूल से 30 सितंबर 2007 को पुरालेखित. अभिगमन तिथि 19 फ़रवरी 2016.
18. ↑  The Cambridge Companion to Ben Jonson Archived 2011-08-17 at the वेबैक मशीन, hämtat 17 april 2007
19. ↑  Marmion A Tale of Flodden Field by Walter Scott Archived 2007-09-26 at the वेबैक मशीन, hämtat 17 april 2007
20. ↑  "Mean Royal Botanic Gardens Edinburgh Climatic Averages 1981–2010". मौसम विज्ञान विभाग. मूल से 21 सितंबर 2013 को पुरालेखित. अभिगमन तिथि 22 दिसम्बर 2012.
21. ↑  "Edinburgh-World Heritage Site". VisitScotland. मूल से 22 फ़रवरी 2013 को पुरालेखित. अभिगमन तिथि 10 February 2013.
22. ↑  Donald Campbell (2003). *Edinburgh: A cultural and literary history*. Oxford: Signal Books. ISBN 1-902669-73-8.
23. ↑  History of princes Street Archived 2012-10-29 at the वेबैक मशीन, hämtad 8 januari 2011
24. ↑  "संग्रहीत प्रति". मूल से 3 मार्च 2016 को पुरालेखित. अभिगमन तिथि 20 फ़रवरी 2016.
25. ↑  साँचा:Opcit
26. ↑  "Edinburgh the capital giude - Portobello" (अंग्रेज़ी में). पास्टाइम पब्लिकेशन. मूल से 6 सितंबर 2008 को पुरालेखित. अभिगमन तिथि 2010-08-29.
27. ↑  "The Story of Leith XXXIII. How Leith was Governed". मूल से 10 मार्च 2007 को पुरालेखित. अभिगमन तिथि 20 फ़रवरी 2016.
28. ↑  "Untitled" (PDF). Economic and Social Data Service. मूल (PDF) से 14 अक्तूबर 2013 को पुरालेखित. अभिगमन तिथि 14 October 2013--note incorrect date given for Henry Robb shipyard closure
29. ↑  "Edinburgh's Census 2001 - City Trends" (PDF) (अंग्रेज़ी में). City of Edinburgh Council. मूल (pdf) से 4 मार्च 2009 को पुरालेखित. अभिगमन तिथि 2010-08-16.
30. ↑  "Edinburgh History - Population" (अंग्रेज़ी में). Edinphoto. मूल से 12 अक्तूबर 2008 को पुरालेखित. अभिगमन तिथि 2010-08-16.
31. ↑  "Working in Edinburgh". मूल से 24 फ़रवरी 2013 को पुरालेखित. अभिगमन तिथि 24 March 2013.
32. ↑  "The UK Competitive Index 2010". Centre for International Competitiveness. मूल से 14 अक्तूबर 2010 को पुरालेखित. अभिगमन तिथि 10 मई 2010.
33. ↑  "Edinburgh by Numbers 2012/2013". Edinburgh Inspiring Capital. मूल से 13 नवंबर 2013 को पुरालेखित. अभिगमन तिथि 14 जनवरी 2014.
34. 1 2  "Edinburgh by Numbers". मूल (PDF) से 11 जून 2014 को पुरालेखित. अभिगमन तिथि 16 June 2014.
35. 1 2  "Edinburgh Economy Watch April 2010". City of Edinburgh Council. मूल से 13 फ़रवरी 2010 को पुरालेखित. अभिगमन तिथि 10 May 2010.
36. ↑  "Edinburgh's financial services sector". Edinburgh Brand. मूल से 16 नवंबर 2010 को पुरालेखित. अभिगमन तिथि 11 May 2010.
37. ↑  "Sainsburys-Bank-hires-500-staff-in-travel-money-push". *The Telegraph*. Edinburgh. 24 June 2014. मूल से 27 जून 2014 को पुरालेखित. अभिगमन तिथि 24 June 2014.
38. ↑  "Tesco creates 200 banking jobs in Edinburgh". *The Scotsman*. Edinburgh. 2 March 2009. मूल से 15 मई 2013 को पुरालेखित. अभिगमन तिथि 9 February 2013.
39. ↑  "Virgin Money provides jobs boost for city". *The Scotsman*. Edinburgh. 13 January 2010. मूल से 3 दिसंबर 2010 को पुरालेखित. अभिगमन तिथि 10 May 2010.
40. ↑  "2004 Festival Economic Impact Study results". Edinburgh Festival Fringe. 14 October 2005. मूल से 27 सितंबर 2007 को पुरालेखित. अभिगमन तिथि 23 March 2007.
41. ↑  "Edinburgh Airport hails record year". *बीबीसी न्यूज़*. 11 January 2016. मूल से 30 जनवरी 2016 को पुरालेखित. अभिगमन तिथि 19 मार्च 2016.
42. ↑  "Edinburgh Airport Masterplan July 2011" (PDF). edinburghairport.com. मूल (PDF) से 15 फ़रवरी 2013 को पुरालेखित. अभिगमन तिथि 12 फ़रवरी 2013.
43. ↑  "Our company". Lothian Buses. मूल से 23 सितंबर 2012 को पुरालेखित. अभिगमन तिथि 9 February 2012.
44. ↑  "LOTHIAN BUSES plc CONSOLIDATED REPORTS AND ACCOUNTS" (PDF). Lothian Buses. मूल (PDF) से 26 जनवरी 2013 को पुरालेखित. अभिगमन तिथि 9 February 2012.
45. ↑  Pigott, Nick, संपा॰ (जून 2012). "Waterloo still London's busiest station". *The Railway Magazine*. खण्ड 158 अंक. 1334. Horncastle, Lincs: Mortons Media Group. पृ॰ 6.
46. ↑  "Edinburgh CrossRail project". Scottish Government. 4 December 2001. मूल से 2 मार्च 2013 को पुरालेखित. अभिगमन तिथि 19 February 2013.
47. ↑  "Edinburgh rejects congestion plan". *बीबीसी न्यूज़*. 22 February 2005. मूल से 1 दिसंबर 2008 को पुरालेखित. अभिगमन तिथि 8 February 2013.
48. ↑  Wiseman, Richard Joseph Stewart (2005). *Edinburgh's Trams: The Last years*. Stenlake Publishing. पपृ॰ 2–3. आई॰ऍस॰बी॰ऍन॰ 1-84033-343-X.
49. ↑  "Backing for capital tram system". बीबीसी न्यूज़. 25 October 2007. अभिगमन तिथि 19 February 2013.
50. ↑  "Train interchange delay threatens to push back tram project". *The Scotsman*. 18 June 2009. मूल से 5 दिसंबर 2010 को पुरालेखित. अभिगमन तिथि 25 January 2010.
51. ↑  "Tram testing set to increase". Edinburgh Trams. 17 February 2014. मूल से 2 अगस्त 2014 को पुरालेखित. अभिगमन तिथि 21 July 2014.
52. ↑  "Edinburgh trams start date is May 31 – Edinburgh Evening News". Edinburghnews.scotsman.com. 2 May 2014. मूल से 5 मई 2014 को पुरालेखित. अभिगमन तिथि 21 July 2014.
53. ↑  "Scrapping Edinburgh trams would cost £750m". बीबीसी न्यूज़. 23 June 2011. मूल से 5 दिसंबर 2012 को पुरालेखित. अभिगमन तिथि 30 March 2013.
54. ↑  "Edinburgh tram budget poised to hit £1bn mark". STV Edinburgh. 19 August 2011. मूल से 4 अक्तूबर 2013 को पुरालेखित. अभिगमन तिथि 20 March 2013.
55. ↑  Hannah Stephenson (4 November 2006). will not say goodnight yet .... Scotsman.com. Retrieved
2007-03-23.
56. ↑   [http://
edinburghnews.scotsman.com/index. cfm? id = 1156262006
Blair's birthplace is bulldozed into Edinburgh].
Scotsman.com (9 August 2006). Retrieved 2007-03-23.
57. ↑  W. Craven Frank (1978).
[
witherspoon\_john.html John Witherspoon] Archived 2005-09-23 at the वेबैक मशीन. Princeton
University Press. Retrieved 2007-03-23.
58. ↑  
[http: //www.biographi.ca/EN/ShowBio.asp?BioId=42027
Alexander Graham Bell]. The University of Toronto.
Retrieved 2007-03-23.
59. ↑  J J O'Connor and E. F. Robertson (April 1998). [
history.mcs.st-andrews.ac.uk/Biographies/Napier.html John
Napier] Archived 2017-02-20 at the वेबैक मशीन. University of St Andrews. Retrieved 2007-03-23.
60. ↑  "Twin and Partner Cities". City of Edinburgh Council. मूल से 14 जून 2012 को पुरालेखित. अभिगमन तिथि 16 January 2009.
61. ↑  "Villes jumelées avec la Ville de Nice" (फ़्रेंच में). Ville de Nice. मूल से 29 अक्तूबर 2012 को पुरालेखित. अभिगमन तिथि 24 June 2013.
62. ↑  "British towns twinned with French towns". *Archant Community Media Ltd*. मूल से 5 जुलाई 2013 को पुरालेखित. अभिगमन तिथि 11 July 2013.
63. ↑  "Vancouver Twinning Relationships" (PDF). City of Vancouver. मूल से 19 जनवरी 2012 को पुरालेखित (PDF). अभिगमन तिथि 5 December 2009.
64. ↑  "Aalborg Twin Towns". Europeprize.net. मूल से 7 सितंबर 2013 को पुरालेखित. अभिगमन तिथि 19 August 2013.
65. ↑  "Kraków – Miasta Partnerskie" [Kraków -Partnership Cities]. *Miejska Platforma Internetowa Magiczny Kraków* (पोलिश में). मूल से 2 जुलाई 2013 को पुरालेखित. अभिगमन तिथि 10 August 2013.

बाहरी कड़ियाँ
-------------

* Edinburgh Tourist Information
* City of Edinburgh Council
* City of Literature homepage

  

 द • वा • ब **स्कॉटलैंड का पताका स्कॉटलैण्ड के शहर**

एबरडीन • 
डंडी • 
एडिनबरा • 
ग्लासगो • 
इंवरनेस • 
स्टर्लिंग